open-index/open-wikipedia-markdown huggingface dataset:
Krajinská Séčéniho knižnica

**Krajinská Séčéniho knižnica** (, **OSZK**) je knižnica v Budapešti, jednou z dvoch národných knižníc v Maďarsku, druhá knižnica Debrecínskej univerzity sídli v Debrecíne.

## História
Knižnicu založil v roku 1802 uhorský vlastenec gróf František Sečéni. Sečéni cestoval po celom svete a skupoval maďarské knihy, ktoré usporiadal do zbierky a neskôr ich venoval národu. V nasledujúcom roku bola v Pešti knižnica otvorená pre verejnosť. Sečéniho príklad spôsobil celonárodné hnutie, pri ktorom ľudia knižnici darovali množstvo kníh. Na rozšírenie a podporu knižnice založil jeho syn Ľudovít Sečéni nadáciu v hodnote 10 000 zlatých.

V roku 1808 založil Maďarský parlament na svojom zasadnutí Maďarské národné múzeum, ktorého cieľom bolo zhromažďovať historické, archeologické a prírodné pamiatky z Uhorska. Múzeum bolo zlúčené s knižnicou a tento stav, kedy bola inštitúcia národným depozitárom písaných, tlačených a ďalších predmetov z maďarských dejín, trval 200 rokov.

V roku 1846 sa Maďarské národné múzeum presťahovalo do novej budovy, ale knižnica sa stala samostatnou entitou so svojim súčasným názvom až v roku 1949. V roku 1985 sa knižnica presťahovala do nového sídla na Budínskom hrade.

## Riaditelia knižnice
* 18031815: Jakab Ferdinánd Miller
* 18151846: István Horvát
* 18461875: Gábor Mátray
* 18751879: Vilmos Fraknói
* 18791893: Béla Majláth
* 18931894: József Szinnyei
* 18941919: Fejérpataky László
* 19191922: János Melich
* 1923: Bálint Hóman
* 19241929: Imre Lukinich
* 19301934: Emil Jakubovich
* 19341945: József Fitz
* 19451946: József Györke
* 19461947: Gábor Tolnai
* 19481957: Béla Varjas
* 19581966: Magda Jóború
* 19661968: Géza Sebestyén
* 19681982: Magda Jóború
* 1982: Péter Zircz
* 19821984: Ferenc Molnár
* 19841986: Zoltán Havasi
* 19851993: Gyula Juhász
* 19931999: Géza Poprády
* 19992009: István Monok
* 20092013: Andrea Sajo (Katona)
* 20132014: Péter Szemerei
* 2014: János Káldos
* 20142019: Dr. László Tüske
* 20192020: Judit Hammerstien
* 2020: Dávid Rózsa

## Referencie

## Iné projekty

## Externé odkazy
* Oficiálne webové stránky  
* Maďarské národné múzeum  
* Buda Castle and Hungarian National Library Video 

## Zdroj

Kategória:Organizácie založené v 1802
Kategória:Národné knižnice
Kategória:Lokality Svetového dedičstva v Maďarsku
Kategória:Kultúra v Budapešti
Kategória:Stavby v Budapešti
Kategória:Knižnice v Maďarsku
Vyšný Chmelinec

**Vyšný Chmelinec** môže byť:

* dolina v Nízkych Tatrách, pozri Vyšný Chmelinec (dolina)
* potok v Nízkych Tatrách, pozri Vyšný Chmelinec (potok)
Deväťsil japonský

**Deväťsil japonský** () je druh trvácej byliny z rodu deväťsil, z čeľade astrovité (*Asteraceae*). Prirodzene sa vyskytuje v Číne a Japonsku.

## Opis
Deväťsil japonský je trváca dvojdomá bylina s plazivým rozkonáreným podzemkom. Byľ je vzpriamená, zelená, chlpatá, vysoká do 30 cm.

Prízemné listy sú stopkaté, s obličkovitou čepeľou, ktorá je na okraji pravidelne zúbkatá, zelená, na líci i na rube chlpatá, široká až 1 m. Byľové listy sú početné, šupinovité, zelené, v obryse podlhovasto vajcovité. 

Zložené súkvetie tvoria hlávkovito nakopené úbory. Zákrovné listene sú kopijovité a riedko chlpaté. Kvety sú zdanlivo obojpohlavné (funkčné sú iba samčie), rúrkovité, biele, čnelka je s dvojramennou bliznou. 

Plodmi sú hranolovité nažky, na vrchole s bielym chocholcom.

## Rozšírenie
Deväťsil japonský je prirodzene rozšírený v Číne, Japonsku, Kórei, na Kurilských ostrovoch a Sachaline. Zavlečený je v Európe. 

## Poddruhy
V rámci rodu eviduje databáza semenných rastlín POWO tieto súčasné poddruhy:
*deväťsil japonský obrovský (*Petasites japonicus subsp. giganteus*) – Japonsko a Sachalin. 
*deväťsil japonský pravý (*Petasites japonicus subsp. japonicus*) – Čína, Japonsko a Kórea.

## Referencie

## Iné projekty

Kategória:Flóra Ázie
Kategória:Flóra na Slovensku
Kategória:Nepôvodné druhy rastlín
japonský
Kategória:Rastliny s bielymi kvetmi
Veľká cena Holandska 2024

**Veľká cena Holandska 2024** (angl. **Formula 1 Heineken Dutch Grand Prix 2024**), ktorá sa uskutočnila 25. augusta 2024 na pretekárskom okruhu Circuit Zandvoort v meste Zandvoort v  Holandsku. Preteky boli pätnástimi pretekmi v poradí v sezóne 2024 šampionátu Formuly 1.
## Kvalifikácia
Kvalifikácia sa uskutočnila 24. augusta 2024 v 15:00 miestneho času (UTC+2).

**Poznámky:**
*  - Lewis Hamilton obdržal penalizáciu 3 miest za zablokovanie Sergia Péreza v 1 časti kvalifikácie.
*  - Kevin Magnussen sa kvalifikoval ako 14, ale odštartovať musel z pit lane, pretože došlo k výmene komponentov jeho pohonnej jednotky pod Parc fermé.
*  - Alexander Albon sa kvalifikoval ako 8., ale bol diskvalifikovaný, pretože podlaha jeho monopostu nezodpovedala technickým pravidlám. Odštartovať mohol vďaka povoleniu od stevardov.
*  - Logan Sargeant sa kvalifikácie nezúčastnil kvôli nehode v treťom tréningu. Odštartovať mohol vďaka povoleniu od stevardov.
## Preteky
Preteky sa uskutočnili 25. augusta 2024 v 15:00 miestneho času (UTC+2).

## Priebežné poradie šampionátu

##### Poradie šampionátu jazdcov (Top 5)

#### Poradie šampionátu konštruktérov (Top 5)

## Referencie

Kategória:Formula 1 v roku 2024
Kategória:Veľká cena Holandska
Kategória:2024 v Holandsku
Nico Williams

**Nicholas Williams Arthuer** (* 12. júl 2002, Pamplona, Španielsko) je španielsky profesionálny futbalista, ktorý hráva na pozícii útočníka v španielskom klube Athletic Bilbao. 

## Klubová kariéra

### Mládež
Williams začal s futbalom v rodnej Pamplone. V roku 2013 však prestúpil do akadémie Athletic Bilbao vo veku 11 rokov. 

### Athletic Bilbao
Cez mládežnícke tímy sa postupne Williams dostal do rezervného tímu. V prvom tíme debutoval 28. apríla 2021 pri remíze 2:2 s Realom Valladolid.V tom istom zápase nastuúpil aj jeho brat Iñaki Williams a vôbec prvýkrát od roku 1986 nastúpila v lige bratská dvojica.

Svoje prvé dva góly strelil Williams dňa 6. januára 2022 pri výhre 2:0 nad Atlétioc Mancha Real v Copa del Rey. O sedem dní neskôr strelil svoj prvý gól v La Lige, keď skóroval pri výhre 2:1 nad Atléticom Madrid. Dňa 20. januára 2022 podpísal Williams prvú zmluvu s tímom po splnení niekoľkých záležitosti.

Dňa 6. apríla 2024 bol vyhlásený Mužom zápasu vo finále Copa del Rey. Athletic Bilbao vyhralo vo finále nad Mallorcou po penaltovom rozstrele.

## Reprezentačná kariéra
Williams debutoval v národnom tíme Španielska dňa 24. septembra 2022 pri prehre 1:2 so Švajčiarskom v Lige národov UEFA 2022/23. Dňa 17. novembra 2022 strelil svoj prvý gól v reprezentácii pri výhre 3:1 nad Jordánskom v prípravnom zápase.

Williams bol povolaný do nominácie na Majstrovstvá sveta vo futbale 2022. Na turnaji nastúpil do štyroch zápasoch. Španielsko na turnaji skončilo v osemfinále po penaltovom rozstrele s Marokom.

Williams bol povolaný do nominácie na Majstrovstvá Európy vo futbale 2024. Na turnaji nastúpil v šiestich zápasoch a strelil aj dva góly. Španielsko sa stalo víťazom Majstrovstiev Európy, keď vo finále porazilo Anglicko 2:1. Williams v zápase strelil gól na 1:0.

## Štatistiky kariéry

### Klubové

**<sup>1</sup>** Tercera División play-offs

**<sup>2</sup>** Segunda División B play-offs

**<sup>3</sup>** Európska liga UEFA

**<sup>4</sup>** Supercopa de España

### Medzinárodné

## Úspechy hráča
**Athletic Bilbao**

* Copa del Rey: 2023/24

**Španielsko**

* Majstrovstvá Európy vo futbale: 2024

## Referencie

## Iné projekty

## Externé odkazy

* https://www.transfermarkt.com/nico-williams/profil/spieler/709187

## Zdroj

Kategória:Španielski futbalisti
Kategória:Hráči Athletic Bilbao
Kategória:Hráči Majstrovstiev sveta vo futbale 2022
Kategória:Hráči Majstrovstiev Európy vo futbale 2024
Kategória:Hráči v La Lige
Kategória:Futbaloví útočníci
Kategória:Osobnosti z Pamplony
La Guéville

**La Guéville** alebo **Les Films de la Guéville** bola francúzska filmová produkčná spoločnosť, ktorý založil a viedol filmár Yves Robert a jeho manželka herečka Danièle Delorme.

## História
Spoločnosť bola pomenovaná po riečke Guéville, prameniaca v parku Château de Rambouillet. Podnik sa od svojho vzniku v roku 1962 tešil úspechu s filmami *Gombíková vojna* (1962), *Bébert et l'omnibus* (1963) či *Les Copains* (1964), všetky v réžii Yvesa Roberta. La Guéville pomáhal pri debute hercov Pierra Richarda a Zabou Breitman ako režisérov a produkoval aj filmy režisérov Jacquesa Doillona, Pierra Étaixa a Marina Karmitza. Spoločnosť vyprodukovala desiatky filmov, z ktorých niektoré režíroval sám Yves Robert.

## Filmografia

## Referencie

## Externé odkazy
* Oficiálny web
* Unifrance

## Zdroj

Kategória:Filmové produkčné podniky vo Francúzsku
Kategória:Podniky založené v 1962
Echinops echinatus

***Echinops echinatus*** je druh rodu ježibaba z čeľade astrovité. Nachádza sa v Indii, Pakistane a na Srí Lanke. V roku 1832 tento rod opísal škótsky botanik a chirurg William Roxburgh.

Jedince *Echinops echinatus* majú vzpriamené, rozkonárené byle a sú asi 100 cm vysoké. Majú malé pevné stonky, ktoré vyrastajú zo základu, sú pokrýté bielymi chĺpkami. listy sú protistojné a majú podlhovasto elipsovitý až vajcovitý tvar a sú 712 cm dlhé. Pseudanthium sa vyskytuje v jednotlivých bielych guľatých úboroch s priemerom 35 cm. Lupene malých bielych kvetov sú 5 mm dlhé. Kvety sú obklopené rovnými, pevnými, bielymi štetinami. Často je zamieňaná s pestrecom mariánskym (*Silybum marianum*).

*Echinops echinatus* kvitne od decembra po január.

## Chémia
2',5,7-trihydroxy-3.6-dimetoxy flavón-7-O-b-D galaktopyranosyl-[1®4]-O-a-L-ramnopyranoszid by sa mal vyskytovať v semenách *Echinops echinatus*. 7-hydroxyizoflavón, kaempferol-4'-metyléter, kaempferol-7-metyléter, myricetin-3-O-a-L-ramnóza, kaempferol a kaempferol-3-O-a-L-ramnóza by sa mali vyskytovať vo všetkých častiach *Echinops echinatus*.

Antiflogisticky aktívny flavanón glykozid 5,7-dihydroxy-8-4'-dimetyloxyflavanón-5-O-a-L-ramnopyranosyl-7-O-b-D-arabinopyranosyl-(1®4)-O-b-D-glukopyranozid A spolu so zlúčeninou dihydroquercetin-4'-Me éter by sa mal vyskytovať v listoch *Echinops echinatus*.

Apigenín, apigenín 7-O-glukozid a nový aclyflavón zvaný echtín (I) boli izolované z kvetov *Echinops echinatus*.

Echinopsidín, potenciálny inhibítor monoaminooxidázy, sa nachádza v *Echinops echinatus* s príbuznými alkaloidmi echinopsínom a echinozolinónom.

## Referencie


## Iné projekty

## Zdroj

echinatus
Kategória:Liečivé rastliny
Kategória:Rastliny s bielymi kvetmi
Helena Zeťová

**Helena Zeťová** (* 7. november 1980, Valašské Meziříčí – † 20. december 2024, Prostřední Bečva) bola česká speváčka.

## Životopis

### Začiatky
Zeťová začala svoju spevácku kariéru už v pätnástich rokoch, keď koncertovala s rockovou kapelou. V roku 1998 vystupovala na španielskom ostrove Lanzarote s americkou skupinou. V októbri 2000 sa pri natáčaní pre TV Nova prvýkrát stretla s Terezou Černochovou a Terezou Kerndlovou. V apríli 2001 založili dievčenskú skupinu Black Milk, ktorá v júni 2002 vydala svoj prvý album s názvom *Modrej dým*. V tom istom roku získali Českého slávika v kategórii *Objav roka*. V roku 2003 kapela vydala album *Sedmkrát*. V roku 2004 však začali v kapele rozpory a na jar 2005 sa speváčky rozhodli spoluprácu ukončiť.

V októbri 2005 vydala Zeťová svoj prvý sólový album *Ready To Roll* a v tom istom roku získala titul *Skokan roka* v Českom slávikovi. V marci 2008 vydala druhý album *Crossing Bridges*. V tom istom roku plánovala vydať album v Grécku pre grécky trh, ale tento album nikdy nevyšiel. V roku 2011 naspievala postavu „Dievča sen“ v prvom českom 3D filme *[[V perine|V peřině]]*, ktorú stvárnila Nikol Moravcová, takže Zeťová v tomto muzikáli bola len počuť. V roku 2020 vydala album *Consequences*, na ktorom spolupracovala s Ondřejom Brzobohatým. Na albume naspievala duet s americkým hudobníkom Frankom McCombom, spolupracovali s ňou aj Martin Valihora, Juraj Griglák, Eugen Vizváry a ďalší. Bolo to po prvýkrát, čo sa Zeťová zapojila aj ako skladateľka. Jej najväčším hitom bola pieseň „Impossible (Unstoppable)“.

### Súkromný život
Zeťová bola slobodná a bezdetná. Tri roky žila s českým hokejistom Jaroslavom Bednářom.

Dňa 20. decembra 2024 vypadla z okna na prvom poschodí domu v Prostřednej Bečve.

## Diskografia

### Black Milk
* *Modrej dým* (2002)
* *Sedmkrát* (2003)
* *Nechci Tě trápit* (2007, compilation)

### Sólová tvorba
* *Ready To Roll* (2005)
* *Crossing Bridges* (2008)
* *Consequences* (2019)

## Referencie

## Iné projekty

## Externé odkazy
* Helena Zeťová  – oficiálny web
* 

## Zdroj

Kategória:Osobnosti z Valašského Meziříčí
Kategória:České popové speváčky
Kategória:České rockové speváčky
Pressburg Saxophone Quartet

**Pressburg Saxophone Quartet** je „unikátne saxofónové kvarteto, ktoré sa špecializuje najmä na autentickú interpretáciu hudobného žánru ragtime v aranžmánoch pre štyri saxofóny.“ Venuje sa tiež interpretácii vážnej hudby. Zoskupenie vzniklo v roku 2014, zakladateľom je Ladislav Fančovič. Do roku 2020 bolo známe ako Saxophone Syncopators. V roku 2024 vydalo album *Musica Slovaca* so skladbami slovenských hudobných skladateľov. V Modre členovia kvarteta vedú workshopy hry na saxofón Modranská saxofoniáda.

## Členovia
### Súčasní
* Ladislav Fančovič (barytón a umelecký vedúci)
* Ján Gašpárek (tenor)
* Silvia Macejová (alt)
* Andrej Simančuk (soprán)

### Bývalí
* Pavol Hoďa (alt)
* Frederika Vavrovičová (barytón)

## Albumy
* *GOOD MORNING RAGTIME* (2015)
* *NUCLEAR SAX* (2020)
* *Musica Slovaca* (2024)

## Referencie

Kategória:Slovenské hudobné skupiny
Eric Stewart

**Eric Michael Stewart** (* 20. január 1945, Droylsden, Anglicko) je anglický spevák, skladateľ a hudobný producent. Je jedným z členov rockovej skupiny 10cc. Eric Stewart spolupracoval s Paulom McCartneym a Agnethou Faltskog z ABBA.

## Životopis
Eric Stewart sa narodil 20. januára 1945 v Anglicku. Eric získal svoju prvú gitaru vo veku 14 rokov a okamžite sa pripojil ku kapele, v ktorej bol Vic Steele a stali sa Emperors of Rhythm. Podporili slávne mená vrátane Brendy Lee a dali Ericovi prvú chuť vystupovať a hrať. V roku 1963 sa Eric pripojil k Wayne Fontana a Mindbenders. Po tom, čo Fontana opustil skupinu v roku 1965, The Mindbenders pokračovali v úspechu sami. Skupina dokonca hosťovala vo filme so Sidney Poitierom *To Sir With Love* (1967). Kapela sa rozpadla 20. novembra 1968, čo bola posledná noc britského turné s The Who, Arthurom Brownom a Joeom Cockerom. Pomocou honorárov svojich Mindbenders mohol Eric v roku 1968 otvoriť svoje prvé nahrávacie štúdio so svojím obchodným partnerom Petrom Tattersallom. Eric bol hudobníkom v Strawberry Studios a práve v Strawberry. V roku 1972 boli Eric, Graham Gouldman, Lol Crème a Kevin Godley unavení z produkovania a hrania na hitoch iných ľudí a rozhodli sa, že by sa sami mali stať kapelou s vlastnou tvorbou. Spoločne sa tak stali 10cc a čoskoro sa stali známymi. Tretí album 10cc, The Original Soundtrack, pomohol Ericovi získať uznanie ako spisovateľa, speváka a hudobníka. Pieseň 'I'm Not In Love' vyniesla skupine mnoho ocenení za skladanie piesní a produkciu a Ericovi vyniesla aj nomináciu na Grammy za prípravu albumu. 10cc sa rozpadli po ich albume z roku 1983 „Windows in the Jungle“ a dali sa znovu dokopy až po albume „...Meanwhile“ z roku 1992. V roku 1979 Eric produkoval "Fasády" Sad Café. V priebehu rokov Eric produkoval albumy mnohých umelcov vrátane: Godley & Crème, Flip a Agnetha Faltskog (z Abba). Eric Stewart sa objavil na mnohých albumoch Paula McCartneyho a napísal aj piesne pre McCartneyho album „Press To Play“. V roku 1990 Eric poskytol vokály na album „Freudiana“ produkovaný Alana Parsonsa a neskôr spieval na niekoľkých ďalších sólových albumoch Alana Parsonsa.

## Diskografia

### Albumy (štúdiové)
* *Girls* (1980)
* *Frooty Rooties* (1982)
* *Do Not Bend* (2003)
* *Viva la Difference* (2009)

### Účasť na filmoch
* *[[Girls (film z roku 1980)|Girls]]* (1980)

## Referencie

## Iné projekty

## Externé odkazy
* Oficiálny web
* Eric Stewart na Discogs
* 
* 

Kategória:Anglickí speváci
Kategória:Britskí skladatelia filmovej hudby
Kategória:Anglickí hudobníci
Ester Wiesnerová

**Ester Wiesnerová** (* 21. november 1994, Partizánske) je slovenská džezová skladateľka, speváčka a hudobná pedagogička.

## Život
Pochádza z Partizánskeho. Jej matka je hudobníčkou, skladateľkou a speváčkou. Z osemročného gymnázia prešla na konzervatórium v Nitre, kde študovala herectvo, keďže na Slovensku nebolo možné študovať džezový spev: *„Mala som obavy, že keby som študovala opernú techniku spevu, už by som sa nevedela vrátiť k tej jazzovej. Ďalší dôvod bol, že pohybová časť, ktorá je dôležitou súčasťou štúdia herectva a aj herectvo ako také, sa mi môže zísť pri vystupovaní.“*

Bakalárske štúdium absolvovala na Berklee College of Music v Bostone. Pôvodným zámerom bolo študovať spev. Počas štúdia na Berklee získala štipendium „Sylvia M. Zunz Endowed Scholarship“, na ktoré bola nominovaná pedagógmi. Presťahovala sa do New Yorku, kde koncertovala. V rokoch 2017 až 2020 študovala na New England Conservatory.

O nahrávaní svojho prvého albumu, *Blue Journal*: *„Album som chcela urobiť už pred koronou. Ale keď prišla, tak sme najprv všetci vyčkávali, čo bude. Potom som si povedala, že kovid-nekovid musím na tom začať pracovať, aby mi tie skladby nezostarli v počítači. A tak som to všelijako zložito začala dávať dokopy. Bol to totálny risk, nielen pre mňa, ale aj pre hudobníkov. Nahrávali a skúšali sme to na jar 2021, v čase najväčšieho lockdownu. Nesmelo sa ísť z okresu do okresu a ja som sem napriek tomu dostala amerického harfistu a japonského perkusionistu. Skúšali sme v našom dome v Partizánskom. Muzikanti prišli pripravení a vedeli, čo od nich chcem, tak sme už len pilovali detaily, aby to v štúdiu potom dobre fungovalo. Nacvičili sme to za päť dní a za štyri sme to potom nahrali v rakúskom štúdiu Wavegarden.“*

## Diskografia
* *Blue Journal* (2022)

## Ocenenia
* Forbes 30pod30 (2015)
* album *Blue Journal* sa dostal do užšieho výberu Grammy v dvoch kategóriách: Best Jazz Vocal [najlepší vokálny džezový album] a Best Recording Package [najlepší obal]
* „Objav roka“, Nové tváre slovenského jazzu

## Referencie

## Externé odkazy
* Oficiálny web

Kategória:Osobnosti z Partizánskeho
Kategória:Slovenské džezové speváčky
Kategória:Slovenskí hudobní skladatelia
Kategória:Slovenskí hudobní pedagógovia
Kategória:Absolventi konzervatórií na Slovensku
Kategória:Absolventi Berklee College of Music
Kategória:Absolventi New England Conservatory
Vyšný Chmelinec (potok)

**Vyšný Chmelinec** je vodný tok v Nízkych Tatrách na území okresu Liptovský Mikuláš. Je to ľavostranný prítok Čierneho Váhu s dĺžkou približne 4,7 km a je tokom IV. rádu. Preteká územím Národného parku Nízke Tatry.

## Priebeh toku
Potok pramení vo východnej polovici Nízkych Tatier, v centre geomorfologického podcelku Kráľovohoľské Tatry a ich časti Priehyba, na severnom úbočí Holice (), v nadmorskej výške približne 

Vyšný Chmelinec pramení v oblasti nesúvislého lesa, v lokalite Pod Holicou a pokračuje severným smerom. Na hornom toku priberá ľavostranný prítok spod Holice a neskôr aj významný pravostranný z dolinky Javorinka. Na strednom toku sa vlní rovnomenným údolím a priberá dvojicu významnejších prítokov - pravostranný z doliny Pekelná a ľavostranný z doliny Závratná. Priberajúc viacero menších prítokov vytvára veľký oblúk na severozápad, pričom sa tu nachádza malý vodopád. Opäť sa mierne stáča na sever a tečie k severnému okraju Nízkych Tatier, kde sa v Čiernovážskej doline vlieva v nadmorskej výške cca  ľavostranne do Čierneho Váhu, resp. do údolnej nádrže Čierny Váh. 

Potok pramení a preteká iba územím obce Východná v okrese Liptovský Mikuláš v Žilinskom kraji.

## Referencie

## Pozri aj
* Priehyba (geomorfologická časť) 
* Kráľovohoľské Tatry
* Národný park Nízke Tatry

## Externé odkazy
* Poloha na turistickej mape

Kategória:Potoky na Slovensku
Kategória:Povodie Váhu
Kategória:Vodné toky v Kráľovohoľských Tatrách
Kategória:Vodné toky v okrese Liptovský Mikuláš
Kamzičník rakúsky

**Kamzičník rakúsky** () je druh trvácej horskej  byliny rodu kamzičník, z čeľade astrovité (*Asteraceae*). Jeho prirodzený areál zahŕňa oblasti od Európy po Turecko.

## Opis
Kamzičník rakúsky je trváca, spravidla mohutná bylina, podzemok je hrubý, krátky a bez výhonkov. Byľ je priama, dlhá 30 až 100 (150) cm, hranatá, listnatá, hore chudobne rozkonárená, dole holá, hore mäkko chlpatá a žliazkatá.

Prízemné listy sú stopkaté, čepeľ je srdcovitá, celistvookrajová alebo tupo zúbkatá, holá alebo roztrúsene žliazkato páperistá, dlhá 9 až 13 cm, široká 9 až 8 cm, v čase kvitnutia je už uschnutá. Dolné byľové listy sú vajcovité až kopijovité, sediace, na báze široko uškaté. Stredné listy sú početné, stopkaté, stopka je krídlatá, čepeľ je široko vajcovitá, na báze zúžená. Horné listy sú sediace, čepeľ je na báze srdcovitá až objímavá, na vrchole končistá.

Úbory sú dlho stopkaté, s priemerom 40 až 60 mm, jednotlivé alebo v počte 2 až 18 vo vrcholíku. Jazykovité samičie kvety v úbore sú jasnožlté, dlhé 25 až 40 mm, päťžilové s tromi zubmi. Rúrkovité kvety sú obojpohlavné, tmavožlté. Zákrovné listene sú čiarkovito kopijovité, dlhé 10 až 15 mm, páperisté.

Plodmi sú nažky, z rúrkovitých kvetov sú s chocholcom, nažky z jazykovitých kvetov sú bez chocholca.

## Rozšírenie
Areál rozšírenia kamzičníka rakúskeho zahŕňa horské oblasti západnej, strednej a južnej Európy od Francúzska po severné Grécko. Na Slovensku je roztrúsený až hojný od Javorníkov cez Karpaty až po Vihorlat a Bukovské vrchy. Vzácnejší je v Slovenskom raji a v Slovenskom krase. Najvyššie položený výskyt bol zaznamenaný vo výške 2 000 až 2 150 m n. m. v Jaloveckej doline pod Baníkovom.

## Ekológia
Kamzičník rakúsky je lesný druh horského a subalpínskeho stupňa, kde obsadzuje vhodné stanovištia vo svetlejších lesných porastoch, medzi kosodrevinou, pri prameništiach a popri potokoch na čerstvých, slabo kyslých až neutrálnych, na živiny bohatých kamenistých, hlinitých aj ílovitých pôdach.  Výnimočne sa vyskytuje aj v hlbokých skalnatých údoliach v nížinách. Kvitne od júla do augusta.

## Poddruhy
V rámci druhu eviduje databáza semenných rastlín POWO tieto súčasné poddruhy:
*kamzičník rakúsky pravý (*Doronicum austriacum subsp. austriacum*) – od Európy po Turecko.  
**[[Doronicum austriacum subsp. giganteum]]* (Griseb.) Stoj. & Stef. – juhovýchodná Európa a severozápadné Turecko.

## Galéria

Doronicum austriacum sl29.jpg|Lícna strana listu.
Doronicum austriacum sl18.jpg|Byľové listy (na rube).
Doronicum austriacum, Brno 05.JPG|Detail zloženého kvetu.
Doronicum austriacum sl4.jpg|Celá bylina aj s koreňom.


## Referencie

## Iné projekty

Kategória:Flóra na Slovensku
Kategória:Najmenej ohrozené druhy
rakúsky
Kategória:Rastliny so žltými kvetmi
Šarišská župa (Česko-Slovensko)

**Šarišská župa** bola župa v Česko-Slovensku, vytvorená z uhorskej Šarišskej župy. Existovala v rokoch 1918 – 1922, mala rozlohu 3&nbsp;647 km² a jej správnym centrom bol Prešov.

## Historický vývoj
Po vyhlásení Martinskej deklarácie dňa 30. októbra 1918, ktorou sa Slovensko vyčlenilo z Uhorska a pričlenilo k novo vzniknutému Česko-Slovensku, zostalo slovenské územie dočasne rozdelené na administratívne celky vytvorené Uhorskom. Jedným z týchto celkov bola aj Šarišská župa, ktorá vznikla z pôvodnej uhorskej Šarišskej župy. V čele župy stál vládou menovaný župan, ktorý disponoval všetkými právomocami, zatiaľ čo samosprávna funkcia župy bola potlačená. Sídlo župy sa nachádzalo v Prešove a župa existovala do 31. decembra 1922. K 1. januáru 1923 bolo na Slovensku vytvorené nové župné zriadenie, ktoré bolo pôvodne plánované pre celé Česko-Slovensko, no realizované bolo iba na Slovensku. Pri ňom bolo územie Šariša začlenené do Košickej župy.

## Geografia
Šarišská župa sa nachádzala na severe východného Slovenska, v regióne Šariša, v okolí riek Torysa a Topľa. Na západe a juhozápade hraničila so Spišskou župou, na juhu s Abovsko-turnianskou župou, na východe so Zemplínskou župou a na severe s Poľskom.

## Administratívne členenie
V roku 1919 sa Šarišská župa členila na sedem slúžnovských okresov – Bardejov, Giraltovce, Lemešany, Lipany, Prešov, Sabinov a Vyšný Svidník. Na úrovní okresov boli i mestá Bardejov, Prešov a Sabinov, ktoré mali zriadený magistrát.

## Referencie


## Pozri aj
* Šarišská župa (Uhorsko)
* Košická župa (Česko-Slovensko, 1923 – 1928)

## Zdroj
* 

Kategória:Župy v Česko-Slovensku
Nižný Chmelinec

**Nižný Chmelinec** môže byť:

* osada v katastri Východnej
* dolina v Nízkych Tatrách, pozri Nižný Chmelinec (dolina)
* potok v Nízkych Tatrách, pozri Nižný Chmelinec (potok)
FMF

**FMF** môže byť skratka pre:

* Les Films Michel François (spoločnosť založená Michelom Françoisom na výrobu filmových titulkov)
* familial mediterranean fever - familiárna stredomorská horúčka
* Fédération des médecins de France (zväz francúzskych všeobecných lekárov)
* Fédération des mutuelles de France
Canal+ Action

**Canal+ Action** je športový a filmový televízny kanál od M7 Group (vlastnený Canal+ Group), ktorý vysiela na Slovensku, v Česku, Holandsku, Rakúsku a Maďarsku.

Kanál je streamovacia služba a zameriava sa najmä na akčné filmy.

## Lokálne vysielanie
Na Slovensku a v Česku začal kanál vysielať 28. februára 2023.

## Referencie

## Iné projekty

## Externé odkazy
* Oficiálny web

Kategória:Televízne stanice na Slovensku
Kategória:Vzniklo v 1993
EuropaCorp

**EuropaCorp**, predtým nazývaná **Leeloo Productions**, je francúzska produkčná a distribučná spoločnosť založená Lucom Bessonom a Pierre-Ange Le Pogamom. Hlavné sídlo EuropaCorp sa nachádza v Saint-Denis v komplexe Cité du Cinéma.

## História
Od vzniku v roku 1992 do roku 2000 sa spoločnosť volala Leeloo Productions. EuropaCorp produkovala a koprodukovala viac ako sto filmov často v anglickom jazyku. Spoločnosť vytvorila a vyrobila úspešnú trilógiu *Taken* sériu *Transporter* a *[[Taxi (filmová séria)|Taxi]]*. Medzi najúspešnejšie filmy podniku patria *Lucy* (2014), *Valerian a mesto tisícich planét* (2017) či *Mafiánovci* (2013).

## Filmografia

## Referencie

## Iné projekty

## Externé odkazy
* Oficiálny web
* Unifrance

## Zdroj

Kategória:Luc Besson
Kategória:Filmové produkčné podniky vo Francúzsku
Kategória:Podniky založené v 1992
Richard Harvey

**Richard Allen Harvey** (* 25. september 1953, Enfield, Anglicko) je anglický skladateľ a hudobník.

## Životopis
Harvey je absolventom Royal College of Music, ktorého vášeň pre hudobné nástroje z celého sveta, staré aj nové, ho priviedla k práci na mimoriadnej škále skladateľských projektov – od hollywoodskych filmov po televízne drámy a dokumenty. Ako interpret bol zakladateľom „stredovekej rockovej“ skupiny Gryphon a bol dlhoročným spolupracovníkom Johna Williamsa, okrem toho hral ako session man na nahrávkach pre Paula McCartneyho, Kate Bush, Gerryho Raffertyho či Richarda Thompsona. Richard Harvey začal svoju skladateľskú kariéru v 70. rokoch ako asistent slávneho skladateľa Mauricea Jarreho. Odvtedy vytvoril skóre pre viac ako 70 televíznych a filmových projektov a jeho práca bola viackrát ocenená. Jeden z jeho prvých filmov kde skladal hudbu bola spolupráca so Stanley Myersom na *[[Lady Chatterley's Lover (film z roku 1981)|Lady Chatterley's Lover]]* (1981). Jeho schopnosti multiinštrumentalistu a dirigenta sa často využívajú pri celovečerných filmoch, vrátane Disneyho *Levieho kráľa* a niekoľkých filmov o Harrym Potterovi. Bol poverený napísaním svojho prvého gitarového koncertu *Concerto Antico* (1995) pre gitarového virtuóza Johna Williamsa a ambiciózneho katedrálneho diela a eko-muzikálu *Plague and the Moonflower* (1989) s umelcom a spisovateľom Ralphom Steadmanom. V roku 2009 napísal svoj koncert pre zobcovú flautu *(Concerto Incantato)* pre Michala Petriho, popredného svetového hráča na zobcovú flautu. Momentálne žije vo Veľkej Británii a každú zimu trávi prácou vo svojom dome a štúdiu v Thajsku. Je spoluzakladateľom cien ROSL/Conrad Young Musician of Thailand. V roku 2010 Harvey spustil novú ambicióznu charitatívnu organizáciu MAE Foundation s cieľom priniesť hudobné nástroje a vyučovanie hudby tisíckam utečeneckých detí z Barmy.

## Diskografia

### Albumy (štúdiové)
* 1973: *Gryphon*
* 1974: *Midnight Mushrumps*
* 1974 *Red Queen to Gryphon Three*
* 1975: *Raindance*
* 1977: *Treason*
* 2002: *About As Curious As It Can Be*
* 2003: *Glastonbury Carol*

### Účasť na filmoch
* *[[Lady Chatterley's Lover (film z roku 1981)|Lady Chatterley's Lover]]* (1981)

## Referencie

## Iné projekty

## Externé odkazy
* Oficiálny web
* Richard Harvey na Discogs
* 
* 

Kategória:Anglickí speváci
Kategória:Britskí skladatelia filmovej hudby
Kategória:Anglickí hudobníci
Lady Chatterley’s Lover

**Lady Chatterley’s Lover** môže byť:

* posledný román anglického autora DH Lawrencea, pozri ''Lady Chatterley’s Lover'' (kniha)
* francúzsky film z roku 1955, pozri ''Lady Chatterley’s Lover'' (film z roku 1955)
* koprodukčný film z roku 1981, pozri ''Lady Chatterley’s Lover'' (film z roku 1981)
* britský film z roku 2015, ''Lady Chatterley’s Lover'' (film z roku 2015)
* britský film z roku 2022, ''Lady Chatterley’s Lover'' (film z roku 2022)
Dmitrij Sergejevič Peskov

**Dmitrij Sergejevič Peskov** (; * 17. október 1967, Moskva, ZSSR) je ruský politik a diplomat. Od roku 2000 pôsobí ako hovorca ruského prezidenta Vladimíra V. Putina a od roku 2012 je zástupcom vedúceho ruskej prezidentskej administratívy.

Bol vyznamenaný Radom priateľstva (2003) a Radom cti (2007). Má dva ďakovné listy od prezidenta Ruskej federácie (2004, 2007) a ďakovný list od vlády Ruskej federácie (2009).

## Život
Peskov sa narodil v roku 1967 v Moskve. Jeho otcom bol ruský diplomat Sergej Nikolajevič Peskov, ktorého Dimitrij spočiatku kariérne nasledoval. Vyštudoval preto Inštitút ázijských a afrických krajín na Lomonosovovej univerzite (MGU) v Moskve, kde sa zameriaval na orientalistiku a prekladateľstvo. Okrem angličtiny hovorí aj po arabsky a po turecky.

Po štúdiách pracoval až do roku 2000 na ruskom ministerstve zahraničných vecí, okrem iného na ruskom veľvyslanectve v Ankare. Krátko po tom, čo ruský prezident Boris Jeľcin 31. decembra 1999 vymenoval Vladimíra Putina za dočasného nástupcu, kým sa nebudú konať nové voľby, bol Peskov vymenovaný za vedúceho oddelenia pre styk s masmédiami v prezidentskej tlačovej službe, v praxi teda za Putinovho tlačového hovorcu, hoci jeho pozícia sa formálne vyvíjala. Odvtedy nasledoval Putina a bol jeho tlačovým hovorcom aj v čase, keď bol Putin ruským premiérom v rokoch 20082012.

Ako koordinátor tlačovej práce prezidenta a ministerstiev, získal Peskov veľký vplyv. Podieľal sa aj na koordinácii programov *Priama linka s Vladimirom Putinom*, v ktorých ruský prezident odpovedal na otázky v priamych prenosoch. V lete 2012 sa stal vedúcim novovytvoreného komunikačného oddelenia prezidentskej administratívy, ktoré koordinuje informačnú prácu prezidenta, ministerstiev a riaditeľstiev doma aj v zahraničí.

Od roku 2015 je tretíkrát ženatý. Jeho manželkou je ruská krasokorčuliarka Tatiana Aleksandrovna Navka. Prvou manželkou Dmitrija Peskova bola Anastasija Michajlovna Buďonnaja a druhou Jekaterina Vladimirovna Solocinskaja. Má troch synov a dve dcéry: Nikolaja, Miku a Denisa a dcéry Jelizavetu a Nadeždu.

## Referencie

## Iné projekty

Kategória:Osobnosti z Moskvy
Kategória:Ruskí politici
Kategória:Ruskí diplomati
Kategória:Ruskí hovorcovia
Kategória:Absolventi Moskovskej štátnej univerzity M. V. Lomonosova
Kategória:Držitelia Radu Priateľstva
Hilinos

[náhľad|Atický [červenofigúrová keramika|červenofigúrový alabastrón, hrnčiar: Hilinos, maliar: Psiax, cca 520 pred Kr., Karlsruhe, Badisches Landesmuseum 242 (B 120)]]
**Hilinos** () bol atický hrnčiar, činný približne v rokoch 520 až 510 pred Kr.

Hilinos sa podpísal ako hrnčiar (ΗΙΛΙΝΟΣ ΕΠΟΙΕΣΕΝ – Hilinos zhotovil) na dva alabastróny, ktoré sú vystavené v Karlsruhe (Badisches Landesmuseum B 120) a Odese (Múzeum západného a východného umenia 26602). Obe červenofigúrové vázy sú signované aj maliarom Psiaxom (ΦΣΙΑΧΣ ΕΓΡΑΦΣΕΝ – Psiax „namaľoval“, sú to jediné zachované diela, na ktorých je okrem jeho mena aj sloveso *EGRAFSEN* – namaľoval), ktorý ozdobil vázy aj hrnčiarom Andokidovi a Menónovi (signatúry oboch majstrov sú vyrývané).

## Referencie

## Iné projekty

Kategória:Hrnčiari starovekého Grécka
Regent (rozlišovacia stránka)

**Regent** môže byť:

* dočasný zástupca (najmä nedospelého) panovníka, pozri regent
* historicky: 
** správca majetku (typicky šľachtického)
** vyšší úradník, napríklad v Poľskom kráľovstve, pozri regent (Poľsko)
** organista a zbormajster v kresťanských chrámoch, pozri regenschori
* priezvisko, pozri Regent (priezvisko)
* značka českého piva, pozri Regent (pivo)
* odroda viniča, pozri Regent (odroda viniča)
* rybník v Česku, pozri Regent (rybník)
* súčasť toponymického názvu, napríklad:
** Regent’s Park
** Regent Street

## Referencie

## Pozri aj
* Regent Records
* Regent College
La Liga 2024/2025

**La Liga 2024/2025** je 94. sezóna najvyššej španielskej futbalovej súťaže. Titul obhajuje Real Madrid. Nováčikmi súťaže sú Leganés, Real Valladolid a RCD Espanyol. Sezóna začala 15. augusta 2024 a skončí 25. mája 2025.

Svoj 28. titul získala FC Barcelona.

## Tímy v sezóne 2024/2025

## Tabuľka

Aktualizované: 22. 12. 2024

## Externé odkazy

* https://www.laliga.com/en-GB

## Zdroj

Kategória:La Liga
Kategória:Futbal v 2024
Kategória:Futbal v 2025
Kategória:2024 v Španielsku
Kategória:2025 v Španielsku
Veľká cena Belgicka 2024

**Veľká cena Belgicka 2024** (angl. **Formula 1 Rolex Belgian Grand Prix 2024**), ktorá sa uskutočnila 28. júla 2024 na pretekárskom okruhu Circuit de Spa-Francorchamps v Belgicku. Preteky boli štrnástimi pretekmi v poradí v sezóne 2024 šampionátu Formuly 1.
## Kvalifikácia
Kvalifikácia sa uskutočnila 27 júla 2024 v 16:00 miestneho času (UTC+2).

**Poznámky:**
*  - Max Verstappen dostal penalizáciu 10 miest na štarte z dôvodu nasadenie nových komponentov pohonnej jednotky.
*  - Yuki Tsunoda musel štartovať z konca štartovného poľa z dôvodu nasadenia nových komponentov pohonnej jednotky.
*  - Zhou Guanyou dostal penalizáciu 3 miest na štarte z dôvodu blokovania Maxa Verstappena v 1. časti kvalifikácie.
## Preteky
Preteky sa uskutočnili 28. júla 2024 v 15:00 miestneho času (UTC+2).

## Priebežné poradie šampionátu
**Poradie šampionátu jazdcov (Top 5)**

**Poradie šampionátu konštruktérov (Top 5)**

## Referencie

Kategória:Formula 1 v roku 2024
2024
Kategória:2024 v Belgicku
Mykola Dmytrovyč Leontovyč

**Mykola Dmytrovyč Leontovyč** (; * 13. december 1877, Selevynci, Ruská ríša† 23. január 1921, Markivka, Ukrajinská SSR) bol ukrajinský skladateľ, dirigent, folklorista a pedagóg.

Jeho dielo malo mimoriadny význam pre rozvoj ukrajinskej skladateľskej školy a celého spektra odvetví ukrajinskej hudby. Okrem vlastných diel (poém či nedokončenej opery), vytvoril mnoho adaptácií ukrajinských ľudových piesní, pričom celosvetovú slávu mu priniesla najmä hudobná adaptácia koledy *[[Ščedryk]]* (známa v anglickej textácii ako *Carol of the Bells*).

## Život
Leontovyč sa narodil v roku 1877 do rodiny pravoslávneho kňaza. Študoval na cirkevnej škole v Šarhorode a v roku 1899 absolvoval teologický seminár v Podolskom Kamenci. Hudobné vzdelanie získal na kurzoch v Petrohrade, kde zložil skúšku a získal titul regenta. Súkromné ​​hodiny kompozície absolvoval u muzikológa Boleslava Leopoldoviča Javorského (19091914).

Chvíľu pôsobil ako učiteľ v Čukive (18991902) a neskôr ako učiteľ spevu vo Vinnycii, Tyvrive, Grišino (Pokrovsk) a v Tuľčyne (19021914). V roku 1903 vydal vo Vinnycii tzv. druhú zbierku piesní z Podiľe (prvá zbierka zostala nevydaná). Organizoval a viedol viaceré hudobné zbory. Po vzniku nezávislej Ukrajiny vyučoval v rokoch 1918 až 1920 na Kyjevskom konzervatóriu a Hudobno-dramatickom inštitúte Mykolu Vitalijovyča Lysenka v Kyjeve. Organizoval tiež Ukrajinskú republikánskú kapelu, ktoré neskôr spropagovala viaceré jeho diela. Po obsadení Ukrajiny Sovietmi odišiel pred prenasledovaním ukrajinskej inteligencie do Tuľčyne, kde naďalej vyučoval. Bol zavraždený v roku 1921 agentom Čeky v dome jeho rodičov.

## Dielo
Tvoril najmä zborové úpravy a harmonizácie ukrajinských ľudových piesní, ktorých vytvoril celkovo okolo 150. Z nich najznámejšie sú *[[Ščedryk]]*, *[[Dudaryk]]* a *[[Priaľa]]*. Tvoril aj vlastnú tvorbu. Okrem zhudobnenia rôznych básní skomponoval napríklad hudobnú kompozíciu liturgie svätého Jána Zlatoústeho. Začal tiež tvoriť operu *Na rusalčyn velykdeň*, ktorú dokončil Myroslav Mychajlovyč Skoryk v roku 1977. 

## Referencie

## Iné projekty

Kategória:Ukrajinskí hudobní skladatelia
Kategória:Ukrajinskí hudobníci
Kategória:Zastrelené osobnosti
Kategória:Obete vrážd
Neurovývojové poruchy

**Neurovývojové poruchy** sú skupina duševných stavov ovplyvňujúcich vývoj nervový systém, ktorý zahŕňa mozog a miecha. Podľa Diagnostického a štatistického manuálu duševných porúch (DSM-5) publikovaného v roku 2013 tieto poruchy zvyčajne vznikajú v *rannom* detstve, zvyčajne pred začiatkom školskej dochádzky, a môžu pretrvávať do dospelosti. Kľúčovou charakteristikou všetkých týchto porúch je, že ovplyvňujú fungovanie osoby v jednej alebo viacerých oblastiach života (osobná, sociálna, akademická, pracovná). Všetky tieto poruchy a ich úroveň postihnutia existujú na spektre a postihnutí jednotlivci môžu zažívať rôzne stupne symptómov a deficitov napriek tomu, že majú rovnakú diagnózu.

DSM-5 klasifikuje neurovývojové poruchy do šiestich hlavých skupín: mentálne, komunikačné, autizmus, ADHD, motorické a špecifické poruchy učenia. Často sa jedna porucha vyskytuje spolu s inou.

## Referencie

## Iné projekty

Kategória:Neurologické choroby
Kategória:Duševné poruchy
Kamzičník Columnov

**Kamzičník Columnov** () je druh trvácej horskej byliny rodu kamzičník, z čeľade astrovité (*Asteraceae*). Pôvodný je v Alpách a vo východných Karpatoch.

## Opis
Kamzičník Columnov je trváca horská bylina so šikmým špicatým podzemkom. Byľ je jednoduchá, alebo málo rozkonárená, vysoká 20 až 60 cm, v dolnej časti holá alebo riedko chlpatá, v hornej časti žliazkato chlpatá.

Prízemné listy sú stopkaté, v čase kvitnutia prítomné, stopka je úzko krídlatá, dlhá až 20 cm, čepeľ je srdcovitá, na okraji pravidelne ostro vrúbkovane zúbkatá, na vrchole končistá, dlhá i široká 3 až 10 cm. Na líci a rube je holá alebo riedko chlpatá, na okraji brvitá alebo žliazkato chlpatá. Dolné byľové listy sú stopkaté, stopka je krátka, čepeľ je okrúhlo vajcovitá, na báze srdcovitá. Stredné a horné listy sú sediace, čepeľ je vajcovitá, u horných je vajcovito kopijovitá, na báze objímavá.

Úbory sú spravidla jednotlivé, s priemerom 20 až 60 mm, na žliazkato páperistej stopke. Jazykovité kvety sú sýto žlté, dlhé do 30 mm, dvakrát dlhšie ako zákrov. Zákrovné listene sú čiarkovito kopijovité, žliazkato páperisté, dlhé 8 až 18 mm.

Plodmi sú valcovité nažky, ktoré sú spravidla husto chlpaté, z jazykovitých kvetov sú hnedé a bez chocholca.

## Rozšírenie
Kamzičník Columnov je rozšírený v Alpách a vo východných Karpatoch. Na Slovensku sa pre svoj dekoratívny vzhľad pestuje v záhradách ako okrasná, skoro rastúca trvalka. Jej splanievanie je len výnimočné.

## Ekológia
V oblastiach s pôvodným výskytom rastie kamzičník Columnov na vápencovom substráte na sutinách, vlhkých zatienených miestach v horskom až subalpínskom stupni. Kvitne od mája do augusta.

## Galéria

Doronicum cordatum Atlas Alpenflora.jpg|Ilustrácia.
Doronicum columnae Iseran.jpg|Dospelý jedinec.
Doronicum columnae 2017-04-17 7674.jpg|Detail úboru.
Doronicum columnae 2017-04-17 7683.jpg|Listy.


## Referencie

## Iné projekty

Kategória:Flóra na Slovensku
Kategória:Nepôvodné druhy rastlín
Kategória:Najmenej ohrozené druhy
Columnov
Kategória:Rastliny so žltými kvetmi
Kategória:Eponymné rastlinné taxóny
Nižný Chmelinec (potok)

**Nižný Chmelinec** je vodný tok v Nízkych Tatrách na území okresu Liptovský Mikuláš. Je to ľavostranný prítok Čierneho Váhu s dĺžkou približne 6,5 km a je tokom IV. rádu. Preteká územím Národného parku Nízke Tatry.

## Priebeh toku
Potok pramení vo východnej polovici Nízkych Tatier, v centre geomorfologického podcelku Kráľovohoľské Tatry a ich časti Priehyba, na juhozápadnom úbočí Holice (), v nadmorskej výške približne 

Nižný Chmelinec pramení v lesnom poraste, v oblasti nesúvislého lesa, neďaleko hájovne pod Holicou. Od prameňa tečie severozápadným smerom, využívajúc rovnomennú dolinu, v danej lokalite zovretej Holicou a Chmelincom (). Postupne s stáča na sever a priberá menšie prítoky z okolitých údolí, významnejší ľavostranný spod Pálenice (). Na strednom toku pokračuje hlbokým údolím, ktoré sa postupne otvára a okolité hrebene sa smerom k okraju Nízkych Tatier znižujú. V tejto časti ešte priberá významnejší pravostranný prítok z dolín Vyšná a Nižná Sankula. Na dolnom toku potok preteká malou osadou Nižný Chmelinec a následne vteká do Čiernovážskej doliny, kde sa pod priehradou Čierny Váh v nadmorskej výške cca  vlieva ľavostranne do Čierneho Váhu. 

Potok pramení a preteká iba územím obce Východná v okrese Liptovský Mikuláš v Žilinskom kraji.

## Referencie

## Pozri aj
* Priehyba (geomorfologická časť) 
* Kráľovohoľské Tatry
* Národný park Nízke Tatry

## Externé odkazy
* Poloha na turistickej mape

Kategória:Potoky na Slovensku
Kategória:Povodie Váhu
Kategória:Vodné toky v Kráľovohoľských Tatrách
Kategória:Vodné toky v okrese Liptovský Mikuláš
Alexitýmia

**Alexitýmia**, známa aj ako **emocionálna slepota**, je neuropsychologický fenomén charakterizovaný výraznými problémami pri rozpoznávaní, vyjadrovaní, identifikácií pôvodu, a popisovaní vlastných emócií. Je spojená s odlišnosťami v teórii vzťahovej väzby a medziľudských vzťahoch. Neexistuje vedecký konsenzus o jej klasifikácii ako osobnostný rys, zdravotný symptóm alebo duševná porucha. 

Alexitýmia postihuje približne 10% populácie a často sa vyskytuje spolu s rôznymi duševnými alebo neurovývojovými poruchami. Je prítomná u 50% až 85% jednotlivcov s poruchou autistického spektra (PAS).

Problémy pri rozpoznávaní a diskusii o emóciách sa môžu prejaviť na subklinickej úrovni u mužov, ktorí sa riadia konkrétnymi kultúrnymi normami maskulinity, ako je presvedčenie, že smútok je ženská emócia. Tento stav, známy ako *normatívna mužská alexitýmia*, môže byť prítomný v oboch pohlaviach.

## Referencie

Kategória:Abnormálna psychológia
Kategória:Poznávanie
Kategória:Neuropsychológia
Kategória:Autizmus
Kategória:Symptómy duševných porúch
Zemplínska župa (Česko-Slovensko)

**Zemplínska župa** bola župa v Česko-Slovensku, vytvorená z uhorskej Zemplínskej župy. Existovala v rokoch 1918 – 1922, mala rozlohu 5&nbsp;666 km² a jej správnym centrom boli Michalovce.

## Historický vývoj
Po vyhlásení Martinskej deklarácie dňa 30. októbra 1918, ktorou sa Slovensko vyčlenilo z Uhorska a pričlenilo k novo vzniknutému Česko-Slovensku, zostalo slovenské územie dočasne rozdelené na administratívne celky vytvorené Uhorskom. Jedným z týchto celkov bola aj Zemplínska župa, ktorá vznikla z pôvodnej uhorskej Zemplínskej župy. V roku 1919 bola k Zemplínskej župe pričlenená aj západná časť pôvodnej Užskej župy (slúžnovské okresy Sobrance a Veľké Kapušany), zatiaľ čo jej východná časť vytvorila Užhorodskú župu na Podkarpatskej Rusi. V čele župy stál vládou menovaný župan, ktorý disponoval všetkými právomocami, zatiaľ čo samosprávna funkcia župy bola potlačená. Sídlom pôvodnej župy bolo Nové Mesto pod Šiatrom, ktoré po vzniku republiky bolo na maďarskom území, a tak sa novým sídlom župy stali Michalovce. Župa existovala do 31. decembra 1922, pretože k 1. januáru 1923 bolo na Slovensku vytvorené nové župné zriadenie, ktoré bolo pôvodne plánované pre celé Česko-Slovensko, no realizované bolo iba na Slovensku. Pri ňom bolo územie Zemplína začlenené do Košickej župy.

## Geografia
Zemplínska župa sa nachádzala na východe Slovenska, v regióne Zemplín, v okolí rieky Bodrog a jej prítokov. Na západe hraničila s Abovsko-turnianskou a Šarišskou župou,  na severe s Poľskom, na východe s Podkarpatskou Rusou a na juhu s Maďarskom.

## Administratívne členenie
V roku 1919 sa Zemplínska župa členila na jedenásť slúžnovských okresov – Bodrog, Humenné, Kapušany, Medzilaborce, Michalovce, Sečovce, Slovenské Nové Mesto, Snina, Sobrance, Stropkov a Vranov nad Topľou.

## Referencie


## Pozri aj
* Zemplínska župa (Uhorsko)
* Košická župa (Česko-Slovensko, 1923 – 1928)

## Zdroj
* 

Kategória:Župy v Česko-Slovensku
Neuropsychológia

**Neuropsychológia** je odbor psychológie, ktorý sa zaoberá tým, ako sú poznanie a správanie osoby spojené s mozgom a ostatným nervovým systémom. Profesionáli v tomto odbore psychológie sa zameriavajú na to, ako zranenia alebo choroby mozgu ovplyvňujú kognitívne a behaviorálne funkcie.

Je to experimentálny aj klinický odbor psychológie zameraný na pacienta. Cieľom je pochopiť, ako správanie a kognícia ovplyvňujú funkcie mozgu. Zároveň sa zaoberá diagnózou a liečbou behaviorálnych a kognitívnych účinkov neurologických porúch. Kým klasická neurológia sa zameriava na patológiu nervového systému a klasická psychológia je od neho do značnej miery oddelená, neuropsychológia sa snaží objasniť, ako mozog koreluje s mysľou prostredníctvom štúdia neurologických pacientov. Zdieľa preto koncepty a obavy s neuropsychiatriou a behaviorálnou neurológiou všeobecne. Termín *neuropsychológia* bol aplikovaný na štúdie lézií u ľudí a zvierat. Bolo to tiež aplikované pri pokusoch o záznam elektrickej aktivity z jednotlivých buniek (alebo skupín buniek) u vyšších primátov (vrátane niektorých štúdií u ľudských pacientov).

V praxi neuropsychológovia pracujú v výskumných prostrediach (univerzity, laboratóriá alebo výskumné inštitúcie), klinických prostrediach (medicínske nemocnice alebo rehabilitačné prostredia, často sa podieľajú na hodnotení alebo liečbe pacientov s neuropsychologickými problémami) a forenzných prostrediach alebo priemysle (často ako konzultanti klinických skúšok, kde je funkcia CNS dôležitá).

## Referencie

Kategória:Neuropsychológia
Josef Fritzl

**Jozef Fritzl** (* 9. apríl 1935, Amstetten, Rakúsko) je rakúsky únosca, ktorý bol hlavnou postavou prípadu Fritzl. 24 rokov držal svoju dcéru Elizabeth v pivnici, ktorú postavil pod domom. Donútil ju písať listy jemu a jeho žene, ktoré mali byť neskôr použité ako dôkaz, že sa pripojila ku sekte.

Počas 24 rokov, čo ju držal v pivnici, ju často znásilňoval a mala s ním 7 detí. Jedno z nich spálil. Polícia sa o jeho zločinoch dozvedela, až keď jedno dieťa ochorelo a Fritzl ho odviezol do nemocnice.

Fritzl bol súdený a odsúdený na základe viacerých obvinení a v marci 2009 bol odsúdený na doživotie v zariadení pre duševne chorých. Fritzl by mohol mať nárok na prepustenie po pätnástich rokoch, ale očakáva sa, že bude vo väzení až do svojej smrti.

Súdny psychiater mu diagnostikoval poruchu osobnosti a sexuálnu poruchu.

## Zdroj

Kategória:Rakúski zločinci
Kategória:Väzni
Izák z Trnavy

**Izák z Trnavy** (* koniec 14. storočia, možno Trnava, Uhorsko† po 1439, Bratislava, tamtiež) bol bratislavský a trnavský rabín v 15. storočí. Autor knihy *Minhagin*, prvého liturgického diela v hebrejčine v Uhorsku.

## Život
Podľa, na Slovensku asi prevládajúcej, teórie sa narodil v Trnave (Tyrnau) na konci 14. storočia. Časť odborníkov však tvrdí, že Trnava ako miesto Izákovho pôvodu nie je hodnoverne preukázaná. 

Navštevoval talmudskú školu vo Viedni a Viedenskom Novom Meste. Následne pôsobil ako rabín v Trnave a v rokoch 14301439 v Bratislave. Zomrel v Bratislave asi v roku 1440.

## Minhagin
Podnet pre vznik knihy *Minhagin* (iné názvy: *Sefer minhagin*, *Sidur hahinhodim*, slov. Kniha predpisov) bol Izákov učiteľ vo Viedni Abrahám Claus, na základe ktorého Izák začal skúmať náboženské zvyky a modlitebné poriadky židov v Trnave a Bratislave, čiastočne aj na Morave a Štajersku. 

V tomto diele „podáva výklad náboženských predpisov a zvykov“. 

Rukopisne kniha vyšla v roku 1400, tlačou po prvý raz až v roku 1566 v Benátkach.** Neskôr vyšla v rôznych miestach Európy asi v 30-tich vydaniach. V roku 1590 *Minhagin* preložil do jidiš Simon Ganzburg.

## Poznámky

## Referencie

## Ďalšia literatúra
* 

## Externé odkazy
* https://www.hebrewbooks.org/8913
* https://web.archive.org/web/20041118020245/http://www.seforimonline.org/seforim3.html

Kategória:Narodenia v 14. storočí
Kategória:Úmrtia v 15. storočí
Kategória:Osobnosti z Trnavy
Kategória:Slovenskí rabíni